hotchpotch/miracl-hf-unified huggingface dataset:
क्यूटेनियस कंडीशन
क्यूटेनियस कंडीशन वह चिकित्सीय दशा है जो इंटेगमेंटरी सिस्टम को प्रभावित करता हैं। इंटेगमेंटरी सिस्टम के अंतर्गत त्वचा, बाल, नाख़ून एवं इससे सम्बंधित मांसपेशी एवं ग्रंथि आते हैं। इस सिस्टम का प्रमुख कार्य बाहरी वातावरण से प्रतिरक्षण करना हैं।
हमारी त्वचा का औसत वजन 4 किलोग्राम होता हैं एवं ये 2 वर्ग मीटर के क्षेत्र तक फैला हुआ रहता है। इसके तीन स्तर होते हैं, एपिडर्मिस, डर्मिस एवं सबक्यूटेनियस उत्तक।
मानव त्वचा दो प्रकार की होती हैं, अरोमिल त्वचा (ग्लबरस स्किन), बिन बालों वाली त्वचा जो हमारे हथेली एवं तलवो में होती हैं एवं बालों वाली त्वचा।
एपिडर्मिस, तवचा का सबसे ऊपरी सतह होता हैं। यह एक स्क्वैमस उपकला है जिसमे कई स्तर होते हैं। जो निम्ननिखित हैं- स्ट्रेटम कोरनेयम्, स्ट्रेटम लुसिडम, स्ट्रेटम ग्रानुलोसम, स्ट्रेटम स्पिनोसम एवं स्ट्रेटम बेसले। इन सतहों को पोषकता डर्मिस के द्वारा विसरण से प्राप्त होती है, क्योंकि एपिडर्मिस को सीधे रक्त की आपूर्ति नहीं होती हैं।
एपिडर्मिस में 4 प्रकार की कोशिकाएं होती हैं - केरटिनोसाइट्स, मेलनोसाइट्स, लांगेरहंस सेल्स एवं मेरकेल। इनमे से केरटिनो साइट्स एक प्रमुख घटक हैं जो एपिडर्मिस का 95% होता हैं।
डर्मिस, एपिडर्मिस एवं सबक्यूटेनियस उत्तक के बीच का स्तर होता हैं। यह दो भागों का बना होता हैं पपिल्लरी डर्मिस एवं रेटिक्युलर डर्मिस। डर्मिस के भीतर रक्त वाहिकाएं 4 प्रकार का कार्य करती हैं: पोषण प्रदान करना, तापमान नियंत्रित करना, सूजन को नियंत्रित करना एवं घाव भरने में मदद करना।
सबक्यूटेनियस उत्तक, डर्मिस और अंतर्निहित प्रावरणी के बीच वसा की एक परत हैं। इस ऊतक के मुख्य सेलुलर घटक ऐडिपॉयटे, या वसा सेल है। यह शरीर को रोधन (बचाव) प्रदान करता हैं, आघात को अवशोसित, एवं आरक्षित ऊर्जा स्रोत के रूप में कार्य करता है।
त्वचा के रोगों में स्किन इन्फेक्शन एवं स्किन निओपजम होता हैं।
त्वचा, इसके उपांगों एवं श्लेष्मा झिल्ली का बाह्य परिक्षण ही क्यूटेनियस कंडीशन के सही निदान का आधारशिला रखता हैं। चिकित्सक के द्वारा सही तरीके से की गयी जांच, पूर्व की जानकारी (बीमारी से सम्बंधित) एवं प्रयोगशाला परीक्षण रोग के निदान की पुष्टि करने में सक्षम हैं। परीक्षण के उपरान्त रोग-विषयक महत्वपूर्ण तथ्य जो दिखाई पड़ते हैं, वे हैं : आकृति विज्ञान, विन्यास आकृति विज्ञान में घाव या ज़ख़्म की की प्रारम्भिक अवस्था को प्राथमिक घाव कहा जाता हैं और इस तरह के घावों की पहचान त्वचीय परीक्षा का सबसे महत्वपूर्ण पहलू है। समय के साथ, यह प्राथमिक घाव विकसित या संशोधित हो जाते हैं तब इन्हे द्वितीयक घाव के रूप में जाना जाता हैं
माकूल
पैच  पपुले
प्लाक
नोडल
वेसिक्ले
बुल्ला
पसतुले
किट
इरोजन
अलसर
फ़िस्व्हील
तेलंगिएकतसिा
बुर्रौ
स्केल – क्रस्ट – लिचेनिफिकेशन –
एक्सकरिअटिओन् –
इंदुरशन –
एट्रोफी –
मकेरशन –
उम्बिलिकेशन–
अग्मिनैट
अन्नयुलर
अर्सिफ़ोर्म
डीजीटेट
डिस्कॉइड
फिगरेट
वितरण घावों की स्थिति के बारे में बताता हैं . ये या तो एक ही जगह केंद्रित हैं (पैच के रूप में) या इनका विभिन्न क्षत्रों में फैलाव हैं
सममित
प्रसारक
फ़्लेक्सुराल
मोर्बिल्लीफॉर्म
पामऑप्लान्टर
राजा गोस्नेल
राजा गोस्नेल एक अमेरिकी फिल्म निर्देशक और लेखक हैं। इनके नाम के कारण कई लोग यह सोचते हैं कि यह भारतीय मूल के हैं, लेकिन यह नाम इनके पिता के सऊदी में रहने वाले दोस्त राजा मोहीदिन के नाम के कारण राजा पड़ा है।
होम अलोन 3
होम अलोन 3 अमेरिकी हास्य फिल्म है। जिसका निर्देशन राजा गोस्नेल ने किया है।
यह कहानी एलेक्स नाम के एक छोटे बच्चे की है जो $100 करोड़ रकम के लुटेरों को पकड़ वाता है। एलेक्स एक दिन घर पर अकेला रह जाता है और उसका सारा परिवार उसे घर में भूल कर छुट्टी मनाने चले जाता है। एलेक्स को एक चिप मिलता है। एलेक्स समझ जाता है की यह बहुत कीमती है। इसके बाद वह उसे अपने पास रखता है। कुछ समय बाद 4 आतंकी को इस बात का पता चलता है। जिसके बाद वह लोग उस चिप को लेने के लिए तरह तरह की कोशिश करते हैं। लेकिन कोई लाभ नहीं होता। अंत में एलेक्स पुलिस को फोन कर देता है। सभी 4 आरोपी पकड़े जाते हैं।
होम अलोन 4
होम अलोन 4 एक अमेरिकी हास्य-नाटक फिल्म है। यह फिल्म 3 नवम्बर 2002 में प्रदर्शित हुई थी।
होम अलोन 5
होम अलोन 5 एक अमेरिकी हास्य-नाटक फिल्म है। यह 25 नवम्बर 2012 में प्रदर्शित हुई थी।
होम अलोन
होम अलोन (अंग्रेजी: Home Alone) क्रिस कोलंबस द्वारा निर्देशित और जॉन ह्यूजेस द्वारा लिखित 1990 की अमेरिकी कॉमेडी फिल्म है। यह होम अलोन फ्रैंचाइज़ी की पहली फिल्म है, और इसमें मैकली कुल्किन, जो पेशी, डैनयल स्टर्न, जॉन हर्ड और कैथरीन ओ'हारा ने अभिनय किया है। होम अलोन केविन मैकक्लिस्टर (कल्किन) का अनुसरण करता है क्योंकि वह अपने घर को चोरों हैरी और मार्व (पेस्की और स्टर्न) से बचाता है, जब उसका परिवार गलती से उसे शिकागो में छुट्टी पर पेरिस छोड़ देता है।
शिकागो उपनगर में रहने वाला मैकएलिस्टर परिवार पेरिस में एक क्रिसमस की छुट्टी के लिए तैयारी करते है। जाने से एक रात पहले पूरा परिवार इकट्ठा होता है, जहाँ उनका 8 वर्षीय बेटा, केविन का उसके बड़े भाई द्वारा उपहास उड़ाया जाता है जिस कारण उसका अपने बड़े भाई से झगड़ा हो जाता है और केविन को उसके परिवार वाले तीसरे मंजिल के कमरे में जाने के लिए कहते हैं। रात को तेज हवाओं के चलने के कारण बिजली लाइनों को नुकसान होता है जिससे अलार्म कि घड़ी रीसेट हो जाती है और सभी लोग देर तक सो जाते है। सभी सुबह देर से जागते है और एयरपोर्ट पर जाने के लिए गड़बड़ी में तैयारी करते है। लेकिन केविन अभी भी सोया हुआ होता है। परिवार बहुत बड़ा होने के कारण उन लोगों को गिनना पड़ता है। लेकिन कुछ गलती के कारण, वह केविन कि जगह गाड़ी में सामान रखने वाले पीछे मुड़े हुए दूसरे बच्चे को गिन लेते है। जिसके बाद लोग केविन को घर में भूल कर चले जाते हैं। केविन जब जागता है तब वह बाहर आकार देखता है तो उसे पता चलता है की वह घर में अकेला है। उसके परिवार वाले जब हवाई जहाज से दूसरे जगह जाते हैं तो उन लोगों को केविन के बारे में पता चलता है। वह वापस आने के लिए पुनः कोशिश करते हैं। लेकिन क्रिसमस की छुट्टी के कारण सभी टिकट 2 दिनों के लिए समाप्त हो गई होती है।
घर में अकेला रहने के कारण वह बहुत सी शरारतें और मस्ती करता है और बहुत खुश होता है। यहाँ तक कि वह घर के जरुरी सामान लाने खुद बाजार जाता है। लेकिन बाद में उसे अपने परिवार के पास न होने के कारण अपनी गलती पर बहुत अफ़सोस होता है। घर में कोई नहीं है, यह खबर चोरों को मिलती हैं वह नहीं जानते की केविन घर पर अकेला है। वह चोरी के लिए घर में आते हैं। लेकिन केविन अपनी बुद्धि और चतुराई से उन दोनों को अच्छे से मज़ा चखाता है। और अंततः पुलिस को बुलाता है। सुबह होने के साथ ही उसके परिवार वाले आ जाते हैं।
इजीजेट
इजीजेट (एल एस ई (LSE) EZJ), ब्रिटेन का एक लो-कॉस्ट (कम खर्चे में हवाई यात्रा) एयरलाइन कंपनी हैं जो लंदन के ल्यूटन एयरपोर्ट में स्थित हैं4। यात्री परिवहन एवं घरेलु एवं अंतरराष्ट्रीय सेवाएं (32 देशों के 700 गंतव्यों पर) के आधार पर यह यूनाइटेड किंगडम का सबसे बड़ा एयरलाइन्स हैं। इजीजेट, पी.ल.सी (PLC), लंदन स्टॉक एक्सचेंज में भी लिस्टेड हैं एवं ऍफ़टीइसइ 100 का प्रमुख घटक हैं। 30 सितम्बर, 2014 तक इसकी कर्मचारियों की संख्या 8900 थी जो पूरे यूरोप में फैले हुए हैं लेकिन सबसे अधिक यूनाइटेड किंगडम में हैं।
अपने स्थापना के बाद से 1995 से इजीजेट ने काफी तेज गति से वृद्धि की हैं, ये वृद्धि अधिग्रहणों एवं लोगों के लो-कॉस्ट हवाई यात्रा के प्रति रुझान के चलते हुआ हैं। यह एयरलाइन अपनी सहयोगी कम्पनी इजीजेट स्विट्ज़रलैंड, के साथ 200 से ज्यादा एयरक्राफ्ट को ऑपरेट करती हैं,12 जिसमे ज्यादातर एयरबस 319 हैं। यूरोप में इसके 24 संचालन केंद्र हैं, जिनमे गैटविक हवाईअड्डा सबसे बड़ा हैं। इजीजेट ने 2014 में साढे ६ करोड यात्रिओं को ढोया एवं रयानएयर के बाद यूरोप की दूसरी सबसे बड़ी कम किराये वाली विमान सेवा हैं।
इस एयरलाइन्स की स्थापना 1995 में इजीग्रुप समूह के तौर पर की गयी थी। ग्रीक साइप्रियात बिजनेसमैन सर स्टेलिओस हाजीलोननौ ने 2 वेट लीज्ड बोइंग 737-200 के साथ इसकी शुरुआत की। प्रांरभ में ये दो रूट पर चलती थी, लंदन लूटन से ग्लासगो एवं एडिनबर्घ। अप्रैल 1996 में एक्सीक्राफ्ट ने निजी स्वामित्व वाला विमान ख़रीदा। एमस्टर्डम की उड़ान से इसने अपने अन्तर्राट्रीय सेवा की शुरआत की। अक्टूबर 1997 इस विमान को जी.बी(GB) एयरवेज ऑपरेट करता था।
5 नवंबर 2000 को यह कंपनी लंदन स्टॉक एक्सचेंज में सूचीबद्ध हुई। अक्टूबर 2004 ऍफ़.एल समूह जो आइसलैंड एयर एवं स्टर्लिंग का स्वामित्व रखता हैं, उसने इजीजेट में 8.4% की हिस्सेदारी ख़रीदा था।
इस विमानन कंपनी का मुख्यालय हेंगर 89 भवन हैं जो लंदन के ल्युटन हवाईअड्डा बेडफ़र्डशायर, में हैं। ये मुख्यलाय 1974 में बना था और इसका क्षेत्रफल २८०० मीटर हैं। बाद में इजीजेट ने इस भवन का आधुनिकीकरण करते हुए इसको नारंगी रंगों से रंगा।
इजीजेट की शुरूआती विज्ञापन रणनीति इस सिद्धांत पर आधारित थी की "उडान को जीन्स के जितना वहन करने योग्य बना दो” एवं यह यात्रिओं से निवेदन करता था की ट्रैवल एजेंट के बिना बुकिंग हो” (जिससे फ्लाइट और सस्ती हो जाये)। इसकी शुरूआती विज्ञापनों में एयरलाइन्स का टेलीफोन बुकिंग नंबर चमकीले नारंगी रंग में जहाज के बगल में लिखा रहता था।
एल.डब्लू.टी के द्वारा निर्मित एवं 1999-2007 के बीच प्रसारित एयरलाइन टीवी सीरीज ने इस एयरलाइन्स को यूके (UK) में घरेलु नाम बना दिया। इस सीरियल में इजीजेट के कुछ नकारात्मक पहलू भी दिखाए गए थे फिर भी इसने इस विमानन कंपनी का प्रचार करने का बहुत बड़ा काम किया। वर्त्तमान में इसका स्लोगन "दिस इस जनरेशन इजीजेट" हैं।
इजीजेट के 19 यूरोपीय बेस हैं। यद्यपि इजीजेटएक ब्रिटिश विमानन कम्पनी हैं, फिर भी इसकी फ्रांस, जर्मनी, इटली, स्पेन एवं अन्य यूरोपियन देशों में इसका महत्त्वपूर्ण उपस्थिति हैं। यूके इसका सबसे बड़ा बाजार हैं।
इजीजेट, 2009 से ल्यूटन टाउन फुटबॉल क्लब का प्रायोजक हैं एवं ये मेनचेस्टर प्राइड का संयुक्त प्रायोजक हैं।
मृतकों की मण्डी
मृतकों की मण्डी(Market Place of Dead) पंजाब आनंदपुर साहिब के निकट एक डेरा (शिविर) है। यह स्थान चंडीगढ़ से आनंदपुर साहिब जाती सड़क पर जाते हुए इतिहासक गुरदुआरे से कुछ पहले बाई तरफ मुडती लिंक सडक पर करीब एक किलोमीटर की दूरी पर स्थित है। यह स्थान एक रिटाएर सैनिक ने बनवाया था। एस डेरे की खास प्रथा यह है कि अगर कोई इसका अनुयाई बनना चाहता है तो उसे पहले मरना पड़ता है अत: मरा हुआ घोषित करना पड़ता है। उसे खुद अपनी कबर खोदनी पड़ती है और उसमें एक दिन के लिए रहना पड़ता है। उसे खुद की अपनी अंतिम रस्में भी करनी पड़ती है। इसके बाद उसे खुद को मर हुआ घोषित करना पड़ता है और अपने नाम पर धन सम्पति का त्याग करना पड़ता है। एस डेरे के मान्य शिष्य को वस्त्र भी टाट की बोरी के डालने होते हैं और इर्ध गिरध के गुरद्वारों से बचा हुआ लंगर का और फैका हुआ भोजन इकठा करके सुखा कर महीनो तक खाना होता है। इस डेरे के अनुयाई अपना समय प्रभू की बंदगी करके और डेरे के नज़दीक बसे गावं के लोगों और बीमार तथा बेसहारा लोगों की मदद करके बिताते हैं
कादीपुर
कादीपुर (Kadipur) भारत के उत्तर प्रदेश राज्य के सुलतानपुर ज़िले में स्थित एक नगर व नगरपालिका है। यह एक तहसील का दर्जा भी रखता है।
कादीपुर में त्रिलोचन शास्त्री जैसे कवियों ने जन्म लिया। कादीपुर से लगभग 12 किलोमीटर दूर दोस्तपुर ब्लाक में धतुरहा नमक गांव है। इस गाँव के जमींदार भवानी बक्श सिंह जी ने यहां 1857 में अंग्रेजों से इसको तहसील को कुछ समय के लिए स्वतन्त्र कर लिया लगभग 14 किलोमीटर दूर बाबा हनुमान जी का मंदिर है जो लगभग 500 बरस पुराना है। कादीपुर में बाबा भोले नाथ का सुंदर मन्दिर झारखंड जो बहुत पुराना एवं आध्यात्मिक है यहां ऐसा माना जाता है की भगवान भोलेनाथ की मूर्ति स्वयं प्रकट हुई थी। यहीं से कुछ दूरी पर गौरीशंकर मन्दिर शाहपुर के जंगल मे है यह मंदिर आदिकाल से बहुत पौराणिक है। यहां बहुत सुरम्य स्थान है।
यह सूरापुर-सुलतानपुर में एक बहुत प्रसिद्ध प्राचीन मंदिर है। मंगलवार और शनिवार को यहाँ पर बहुत से लोग पूजा अर्चना के लिए आते हैं । रामायण में इस स्थान की अपनी कथा है। इस जगह भगवान हनुमान जब लक्ष्मण के लिए संजीवनी लाने जा रहे थे तो उन्होंने दैत्य कालनेमि को मारा और विश्राम किया था । भगवान हनुमान ने मकर कुंड में स्नान भी किया जो बिजेथुआ मंदिर के किनारे पर स्थित है। रावण ने भगवान राम के कार्य में बाधा डालने के लिए कालनेमि नाम के दैत्य को नियुक्त किया था | कुंड में स्नान करते समय एक मकरी ने हनुमान जी से कहा की कालनेमि संत नहीं अपितु दैत्य है । भक्त जन अपनी मनोकामना की सिद्धि के लिए यहाँ पर घंटियां चढाते है | बिजेथुआ महावीरन जिला मुख्यालय से लगभग 50 किमी दूर कादीपुर तहसील में स्थित है और सड़क मार्ग बस और निजी टैक्सी द्वारा यहाँ पहुंचा जा सकता है। कादीपुर के चिरानीपट्टी गाँव में प्रसिद्ध कवि स्वर्गीय श्री त्रिलोचन शास्त्री (बासुदेव सिंह) का जन्म हुआ था, हियायी और खैरहवा(अमरेथू) की सीमा पर उनके नाम पर एक कॉलेज संचालित है जो कादीपुर के पुरातन संस्थाओं में से एक है।
बेल टीवी
बेल टीवी कनाडा में स्थित एक डीटीएच कंपनी है। इसके 18 करोड़ उपभोक्ता हैं। इसकी स्थापना 10 सितम्बर 1997 में हुई थी।
ज़ोलो
ज़ोलो भारतीय मोबाइल कंपनी है। यह 2012 में स्थापित उत्तर प्रदेश, भारत में बनी है।
अप्रैल 2012 में यह ज़ोलो एक्स900 नामक स्मार्टफोन लाया, यह फोन दुनिया का पहला इंटेल प्रॉसेसर के साथ बना फोन है | उसके बाद ज़ोलो ने विन टैबलेट लांच किया और एएमडी साथ भागीदार के लिए पहले भारतीय निर्माता बन गया | ज़ोलो ने दिसंबर 2013 में भारत में पहला 4 जी-सक्षम स्मार्टफोन LT900 लाँच किया| जुलाई 2015 में, ज़ोलो ने 11.6 इंच Chromebook लाँच किया |
रामबाग महल
रामबाग़ महल राजस्थान की राजधानी जयपुर में स्थित एक महल है लेकिन वर्तमान में यह एक होटल है। यह पहले जयपुर के महाराजा का घर था।इस महल में पहला कक्ष (कमरा) सन् १८३५ में "गार्डन हाउस" बनाया था जो कि राजकुमार राम सिंह २ के लिए बनाया था। कई समय पश्चात यहाँ के महाराजा सवाई माधोसिंह ने १८८७ में एक बड़ा "शाही शिकार कक्ष" नामक कक्ष बनाया था। २०वीं शताब्दी में रामबाग़ महल का "सैम्युल स्वींटन जैक़ब" ने कुछ डिज़ाईनें बनाकर विस्तार किया था।उसके पश्चात महाराजा सवाई मानसिंह २ ने इसको अपना राजकीय महल बना दिया था।भारत की स्वतंत्रता प्राप्ति से पूर्व इसे अंग्रेजों ने राजकीय भवन बना दिया था। १९५७ में यह घोषणा की गई कि इसे एक लग्ज़री होटल बना दी जाये , कुछ समय पश्चात इसे होटल के नाम से जाना जाने लगा। आपको बता दें की रामबाग पैलेस की खूबसूरती को देखते हुए इस आलिशान होटल को "राजस्थान का गहना" माना गया हैं।
अलास्का एयरलाइन्स
अलास्का एयरलाइन्स, अमेरिका की सातवीं सबसे बड़ा एयरलाइन्स हैं। यह सीएटल, वाशिंगटन में स्थित हैं। इस एयरलाइन की स्थापना मैकगी एयरवेज के तौर पर 1932 में की गयी थी। आज अलास्का एयरलाइन्स 100 से अधिक गंतव्यों में अपनी सेवाएँ प्रदान करती है जैसे अमेरिका व इसके समीपवर्ती क्षेत्र जैसे अलास्का, हवाई, कनाडा, एवं मेक्सिको इत्यादि। यह अलास्का एयर समूह की सबसे बड़ी एयरलाइन्स हैं एवं होराइजन एयर इसकी सहायक एयरलाइन हैं। पारम्परिक एयरलाइन्स की श्रेणी में इस एयरलाइन्स को जे डी पावर एंड एसोसिएट्स ने ग्राहक सन्तुष्टि के मामले में लगातार सात वर्षों तक सर्वोत्कृष्ट स्थान दिया हैं।
इस एयरलाइन्स को महत्वपूर्ण एयरलाइन की श्रेणी में वर्गीकृत किया गया हैं एवं ये अपने सबसे बड़े केन्द्र सीएटल–टकोमा अन्तर्राष्ट्रीय विमान पत्तन से ये परिचालन करती हैं।
यद्यपि, इसके अधिकतर राजस्व एवँ उडानें अलास्का के बाहर से आती हैं फिर भी ये एयरलाइन्स अलास्का के वायु परिवहन में महत्वपूर्ण स्थान रखता हैं।  अलास्का एयरलाइन्स तीन प्रमुख एयरलाइन्स गठजोड़ का हिस्सा नहीं हैं। फिर भी वनवर्ल्ड के कुछ सदस्यों के साथ इसका कोडशेयर समझौता हैं, जैसे अमेरिकन एयरलाइन्स, ब्रिटिश एयरवेज एवं एलऐन एयरलाइन्स एवं कुछ स्काई टीम मेंबर्स के साथ जिसमे डेल्टा एयर लाइन्स, एयर फ्रांस, एवं कोरियाई एयर सम्मिलित हैं।
इस एयरलाइन का उद्भव मैकगी एयरवेज में खोजी जा सकती हैं जिसकी शुरआत लीनियस "मैक " मैकगी के द्वारा 1932 में की गयी थी। इस एयरलाइन ने अपनी प्रारंभिक उड्डाण एंकरेज एवं ब्रिस्टल बे के बीच स्टिन्सों इंजन वाली 3 सीटों वाली विमान के साथ भरकर की। उस समय फ्लाइट का कोई निश्चित समय नहीं होता था एवं यह विमान भरने चाहे वो यात्रियों से भरे या सामान से पर निर्भर करता था (जैसे यात्री या सामान आ गए जहाज उड़ान भर लेता था)।
जब आर्थिक मंदी अपने बीच के अवस्था में थी तब इस एयरलाइन्स को बहुत ही आर्थिक दिक्कतों का सामना करना पड़ा था। उस दौर में एंकरेज में बहुत सारी एयरलाइन्स कंपनियां थी एवं इनकी मांग उतनी ज्यादा नहीं थी जो इनके अस्तित्व को बनाये रखती। लेकिन ये एयरलाइन्स बहुत सारे सफल विलयों एवं अधिग्राहण के द्वारा अलास्का के क्षेत्रों में विस्तार करने में सक्षम रहा।
नवंबर 2014 तक इस कंपनी में 12,998 कर्मचारी थे। अलास्का के पायलट ग्रुप में करीब 1550 पायलट हैं एवं ये एयरलाइन पायलट्स एसोसिएशन, इंटरनेशनल का प्रतिनिधित्व करते हैं एवं इसके 3400 फ्लाइट अटेंडेंट एसोसिएशन ऑफ़ फ्लाइट अटेंडेंट्स का प्रतिनिधित्व करते हैं।
बोर्ड रूम अलास्का एयर समूह का एयरपोर्ट लाउन्ज हैं एवं ये पश्चिम तट के 4 क्षेत्रों एंकरेज, लॉस एंजेल्स, पोर्टलैंड एवं सीएटल में हैं। इसकी एक दिन की पास की कीमत $45 हैं एवं 3 साल की सदस्यता शुल्क $875 है।
माइलेज प्लान अलास्का एयरलाइन्स एवं होराइजन एयर का फ्रीक्वेंट फ्लायर प्रोग्राम हैं। इस प्लान के सहयोगी सदस्यों में वन वर्ल्ड के सदस्य जैसे अमेरिकन एयरलाइन्स , ब्रिटिश एयरवेज , कैथे पसिफ़िक , लें , कांटस एवं स्काई टीम मेंबर एयरलाइन्स ऐरोमेक्सिको,[80] एयर फ्रांस, डेल्टा एयर लाइन्स, के एल एम (KLM) एवं कोरियाई एयर; इसके अतिरिक्त एयर पसिफ़िक, एमिरेट्स, एरा अलास्का, मोकुलेले एयरलाइन्स एवं पेन एयर भी हैं।यह माइलेज प्लान कार्यक्रम में कोई सदयता शुल्क नहीं लगता हैं एवं संचित की गयी माइल्स कभी अंत नहीं होता हैं।
अलास्का एयरलाइन्स के इतिहास में कुल मिलकर 10 प्रमुख दुर्घटनाएँ हुई हैं जिसमे 8 दुर्घटनाओं में लोग हताहत हुए हैं जबकि 2 दुर्घटनाओं में केवल विमान को क्षति हुई है।
एयर बर्लिन
एयर बर्लिन जी एम बी एच & कंपनी लूफ़्ट वेरकेहरस के जी, लुफ्थांसा के बाद, जर्मनी का दूसरा सबसे बड़ा एयरलाइन हैं। यात्री परिवहन के क्षेत्र में यह यूरोप में ८वा स्थान रखता है2। यह एयरलाइन्स 17 जर्मन शहरों, यूरोप के महानगरों एवं भूमध्य सागरीय, कैनरी आइलैंड एवं उत्तरी अफ्रीका के कई विश्राम स्थलों को अपनी उड़ान सुविधाएं उपलब्ध कराता हैं।
इसके अतिरिक्त पार महाद्वीपीय क्षेत्रों जैसे कॅरीबीयन एवं अमेरिकी क्षेत्रों में भी इसका नेटवर्क उपलब्ध हैं। इसका प्रमुख केंद्र बर्लिन -तेजल एयरपोर्ट एवं डासेल्डॉर्फ एयरपोर्ट हैं। इसका मुख्यालय एयरपोर्ट ब्यूरो सेंटर चार्लटन बर्ग-विल्मेर्स दोर्फ़, बर्लिन में हैं। यह वनवर्ल्ड अलायन्स का सदस्य हैं। एयर बर्लिन, ऑस्ट्रिया का निकी एवं स्विट्ज़रलैंड के बेलफेयर का भी स्वामित्व रखता हैं। हाल के कई वर्षों में एयर बर्लिन घाटे में चल रही हैं।
1978-1990: वेस्ट बर्लिन में अमेरिकन चार्टर एयरलाइन
शुरआती दौर में “एयर बर्लिन यू एस ए” नाम से रजिस्टर्ड यह कंपनी 1978 में स्थापित की गयी थी6। यह एक कृषि आधारित अमेरिकन कंपनी "लेलक" की अनुषंगी कंपनी थी, जिसका मुख्यालय ऑरेगोन में था। शीत युद्ध के दिनों में “यु.स” एयरलाइन होने के चलते एयर बर्लिन की पहुँच वेस्ट बर्लिन के एयरलाइन बाजार तक थी। शुरुआत में तेलगेल एयरपोर्ट में इस एयरलाइन्स का मुख्यालय था।
1990-2000: स्वामित्व परिवर्तन एवं लो-कॉस्ट फ्लाइट्स का प्रारम्भ
1990 के शांतिपूर्ण क्रांति एवं जर्मनी के एकीकरण ने बर्लिन के एविएशन मार्किट में महत्वपूर्ण परिवर्तन किया। 1991 में 90 कर्मचारियों वाली एयर बर्लिन को जोआचिम हुनोल्ड (de), ने खरीद लिया जोआचिम, एल टी यू (LTU) इंटरनेशनल में सेल्स एवं मार्केटिंग डायरेक्टर थे। इन्होने इसका पुनर्गठन "एयर बर्लिन जी एम बी एच & कंपनी लूफ़्ट वेरकेहरस के जी" के तौर पर किया जो एक जर्मन रजिस्टर्ड कंपनी थी 1997 से एयर बर्लिन ने निर्धारित फ्लाइट प्रांरभ की जिसके टिकट बगैर टूर ऑपरेटर के डायरेक्ट बुक की जा सकती थी।2002 तक एयर बर्लिन की 35% टिकटें प्रत्यक्ष बेचे जाती थी।
2000-2006: जर्मनी की दूसरी सबसे बड़ी एयरलाइन
बेहतर मैनेजमेंट तकनीक के कारण ये एयरलाइन्स जर्मनी की दूसरी सबसे बड़ी एयरलाइन्स बन गयी। जनवरी 2004 में इसने विएना स्थित निकी एयर में 24% की हिस्सेदारी खरीदी थी।
2007-2012: अधिग्रहण, विस्तार और नए गठबंधन
2012-2015: निरंतर घाटा एवं इसका पुनर्गठन
एयर बर्लिन 2007 से अपना एक पायलट ट्रेनिंग स्कीम चला रहा हैं, टी ऍफ़ सी कॉफर के साथ एयर बर्लिन का संयुक्त उपक्रम हैं यहाँ पर ट्रेनी पायलट 24 महीनो में व्यवसाइक पायलट ट्रेनिंग पूरा करते हैं जो एकदम नवीनतम उद्योगिक मानकों के अनुरूप होता हैं।
विशुद्ध यूरोपियन लो -कॉस्ट कर्रिएर्स के विपरीत एयर बर्लिन यात्रियों को फ्लाइट के दौरान स्नैक्स एवं ड्रिंक्स, एवं न्यूज़ पेपर्स एवं मैगजीन्स भी देता हैं। लम्बी दूरी के फ्लाइट्स के दौरान गरमागरम खाना सम्मानसूचक तौर पर दिया जाता हैं।
अन्य सभी एयरलाइन की तरह एयर बर्लिन का भी एक फ्रीक्वेंट फ्लायर प्रोग्राम हैं जिसका नाम टॉप बोनस हैं एवं ये निकी एयर के साथ संयुक्त रूप से चलता हैं।
एयर बर्लिन 40 देशों के 150 स्थानो पर अपनी सुविधाएं उपलब्ध करता हैं। बर्लिन and दसेल्डॉर्फ इसके प्रमुख केंद्र हैं
विवियन डीसेना
विवियन डीसेना एक भारतीय अभिनेता हैं।
सिद्धान्त कर्णिक
सिद्धान्त कर्णिक एक भारतीय फिल्म अभिनेता हैं।
दर्शन जरीवाला
दर्शन जरीवाला एक भारतीय फिल्म अभिनेता हैं। यह कई धारावाहिक भी कर चुके हैं।
ताज क्लब हाउस
ताज क्लब हाउस, चेन्नई ताज ग्रुप ऑफ़ होटल्स का भारत में खोला गया चौथा होटल हैं। पहले ये ताज माउंट रोड के नाम से जाना जाता था। यह एक फाइव स्टार लक्ज़री होटल हैं, जो क्लब हाउस रोड में स्थित हैं। इसका स्वामित्व ताज जी वी के होटल्स एवं रिसॉर्ट्स लिमिटेड के पास हैं, जो ताज समूह की एक सहायक कंपनी हैं। ये दिसंबर 2008 में खोला गया था, एवं इसके निर्माण में ₹ 1,600 मिलियन की लागत आई थी।. इस होटल की डिजाइनिंग मैकेंजी डिज़ाइनफेज हॉस्पिटैलिटी
यह होटल एयरपोर्ट एवं रेलवे स्टेशन दोनों के काफी नजदीक हैं। चेन्नई सेंट्रल रेलवे स्टेशन से इसकी दूरी 4 किलो मीटर की हैं एवं एयरपोर्ट से ये 19 किलो मीटर की दूरी पर हैं। यहा से मरीना बीच एवं संत जॉर्ज फोर्ट भी काफी नजदीक हैं।
यह एक 7 मंजिला होटल हैं जिसमे 220 कमरे हैं 16 सुइट के साथ। 4 इसमें 38 सुपीरियर रूम्स, 59 प्रीमियम रूम्स, 9 एक्सक्यूटिव सुइट्स, सिक्स डीलक्स सुइट्स एवं एक प्रेसिडेन्टिअल् सुइट हैं। इस होटल का बैंक्वेट हॉल समिट में 400 अथितियों के लिए सुविधा हैं। यहाँ पर 2 मीटिंग रूम भी हैं जिनकी अधिकतम क्षमता 30 की हैं। यहा के 6th फ्लोर पे स्थित बोर्ड रूम में 12 व्यक्तियों के बैठने की सुविधा हैं।
यहा के रेस्टोरेंट्स काफी उच्चस्तरीय हैं एवं इनका स्वाद काफी लजीज होता हैं। जहा पर आप हर प्रकार के व्यंजन का स्वाद मिलता हैं। यहा पे निम्नलिखित रेस्टोरेंट्स हैं;
क्लब हाउस: दिन भर चलने वाला रेस्टोरेंट जो अपने यूरोपियन व्यंजन के लिए प्रसिद्ध हैं।
बियॉन्ड इंडस:यहाँ पे पंजाब, रावलपिंडी एवं सिंध के व्यंजन परोसें जाते हैं।
कैफ़ी; मेडिटरेनीयन व्यंजन के लिए प्रसिद्ध
ब्लेंड बार, ब्रेव् कॉफ़ी एंड टी शॉप
डेली: जहा पे सैंडविचेस तो एक्सोटिक चॉकलेट्स मिलते हैं।
इस होटल में बहुत प्रकार की सुविधाएं दी जाती हैं , जिसमे कार रेंटल, कॉन्सिएर्ज, लांड्री सर्विस, करेंसी एक्सचेंज, ट्रेवल डेस्क, वालेट पार्किंग एवं एयरपोर्ट तक पहुँचाने की सुविधा हैं। इन सब सुविधाओ में कस्टमर को ही सर्वोपरि समझा जाता है।
इस होटल के कमरे काफी आकर्षक हैं एवं एक ही नजर में ये अपने आगंतुकों का मन मोह लेते हैं। इनके निर्माण में एक एक बारीकियों का ध्यान रखा गया हैं, चाहे वो बिज़नेस ट्रॅवेलेर, हनीमून कपल या विदेशी पर्यटक हो। ताकि यहाँ रुकने वाले लोगों को कोई असुविधा नहीं हो। यहाँ पर 3 प्रकार के कमरे उपलब्ध हैं
ताज क्लब हाउस, चेन्नई में रुकना अपने आप में एक सुखद अहसास देता हैं। इस होटल ने दक्षिण भारतीय आतिथि सत्कार परंपरा को अपने होटल के माध्यम से जीवंत रखा है। यहाँ अगर आप एक बार रुकते हैं तो फिर आप बार बार यही पर रुकना पसंद करेंगे।
अलोपेसिया अरीटा
अलोपेसिया अरीटा , जिसको स्पॉट बाल्डनेस (सर के कुछ हिस्सों में बालों का नहीं होना) एक ऑटोइम्यून रोग हैंI जिसमे सर के कुछ या संपूर्ण हिस्से से बाल झड़ जाते हैं। इसमें बाल ज्यादातर सिर की त्वचा से ही झड़ते हैं क्यूंकि इसमें शरीर, स्वयं को ही पहचानना छोड़ देता हैं एवं अपने ही ऊतकों को नष्ट कर डालता हैं, जैसे की वो कोई आक्रमणकारी हो। प्रथम चरण में यह सर पर बाल रहित क्षेत्रों (गंजे धब्बों) का निशान बना देता हैंI 1-2 % मामलों में यह सारे शरीर में एवं पुरे एपिडर्मिस में फ़ैल जाता हैं। अलोपेसिया अरीटा जैसी हालात एवं होने के कारण अन्य प्रजातियों में भी पाई जाती हैं।
आमतौर पर, अलोपेसिया अरीटा के मामलों में सिर की त्वचा पर एक या एक से अधिक गोल धब्बे में बालों के झड़ने शामिल है।
अलोपेसिया अरीटा मोनोलोकुलरिस, में सर के बाल एक जगह पर झड़ जाते हैं। यह सिर में कही पर भी हो सकता हैं।
अलोपेसिया अरीटा ऑफ़िसीस, सिर की परिधि में एक लहर के आकार में, बालों के झड़ने को संदर्भित करता है।
यह कुछ मामलों में दाढ़ी तक सीमित रहता हैं इस दशा में अलोपेसिया अरीटा बारबै के नाम से जाना जाता हैं।
यदि मरीज सिर के सभी बालों को खो देता है, रोग तो अलोपेसिया अरीटा टोटलिस कहा जाता है।
यदि शरीर के सभी बाल (जननांग के भी) मरीज खो देता हैं तो उस दशा में रोग की पहचान अलोपेसिया यूनिवर्सलिस के तौर पर की जाती हैं। अलोपेसिया अरीटा टोटलिस एवं यूनिवर्सलिस दुर्लभ किस्म के प्रकार हैं
इसका पहला प्रमुख लक्षण छोटे (बाल रहित क्षेत्रों) का होना हैं। यह दाग़ कई आकार में हो सकते हैं लेकिन ज्यादातर गोल या अंडाकार आकर के होते हैं। अलोपेसिया अरीटा, सबसे अधिक बार सिर की त्वचा और दाढ़ी को प्रभावित करता है लेकिन ये शरीर के उस हिस्से पर भी हो सकते हैं जहाँ पर अमूमन बाल उगते हैं। रोग कुछ समय बाद छूट भी जा सकता हैं या फिर स्थायी हो सकते है। यह बच्चों में आम है।
बालों के झड़ने वाले क्षेत्र में झुनझुनाहट या दर्द हो सकता हैं एवं सारे बाल थोड़े ही समय के अंतराल में झड़ जाते हैं। सामान्यता जब स्वस्थ बालों को खींचा जाता हैं तो बहुत कम ही बाल उखड़ते हैं लेकिन जब अलोपेसिया अरीटा से पीड़ित व्यक्ति के बालों को खींचा जाता हैं बहुत सारे बाल जड़ से निकल आते हैं।
अलोपेसिया अरीटा को सामान्यता नैदानिक विशेषताएँ के आधार पर निदान किया जाता हैं। ट्रिचोस्कोपी इस दिशा में सहायक सिद्ध होता हैं। ट्रिचोस्कोपी में पीले धब्बे, छोटे ऐक्सक्लामेशन चिन्हित बाल (!) एवं काले धब्बों का पता चलता हैं।
अलोपेसिया अरीटा के मामलों में बाईओप्सी की शायद ही जरुरत पड़ती हैं।
अलोपेसिया अरीटा एक छुआछूत की बीमारी नहीं हैं। ये उन लोगों में ज्यादा पाया जाता हैं जिनके परिवार के सदस्यों को ये पहले हुआ हैं। इस रोग के होने के कारण में आनुवंशिकता एक प्रमुख कारक हैं इसके अतिरिक्त उन लोगों को ज्यादा खतरा होता हैं जिनके रिश्तेदार ऑटोइम्यून रोग से पीड़ित हैं।
यदि प्रभावित क्षेत्र कम हैं तो उपचार की सम्भावना बनती हैं एवं बाल फिर उग सकते हैं। लेकिन जहाँ बाल ज्यादा झड़ चुके हैं तो वहाँ पे देखा गया हैं की अगर कर्टिको स्टेरॉयड्स क्लोबीटासोल और फ्लूओसिनोनाइड , कर्टिकोस्टेरॉइड इंजेक्शन्स या क्रीम से आ का उपचार किया जाये तो भी सीमित लाभ ही प्राप्त होता हैं। ओरल कर्टिको स्टेरॉयड्स से बालों का भी झड़ना रुकता हैं, लेकिन ये दवा के प्रयोग की अवधी तक सीमित रहता हैं एवं इस दवा के हानि कारक प्रभाव भी होते हैं।
अण्णा सलाई
अण्णा सलाई ('तमिल:அண்ணா சாலை'; उच्चारण:अण्णा सलाई) चेन्नई में स्थित एक सड़क मार्ग है। जिसे अंग्रेजों ने अपने शासन के दौरान 'सेंट थॉमस माउंट रोड' नाम कर दिया था।
इसका इतिहास लगभग 400 वर्ष पुराना है। इसका उपयोग अंग्रेज़ अपने व्यापार के लिए करते थे। इस लिए उन लोगों ने 1724 में एक बांध बनाया और यह शहर के व्यापार का मुख्य केंद्र बन गया।
गाजुवाका
गाजुवाका एक उपनगर है जो विशाखापट्टनम शहर, (आंध्र प्रदेश,भारत गणराज्य) के १५ किलोमीटर दक्षिण में स्थित है। यहाँ कई विशाखापट्टनम के भारी उद्योग, जैसे हिंदुस्तान पेट्रोलियम, वैज़ाग स्टील इत्यादि निकट होने के कारण गाजुवाका ने वैज़ाग के प्रतिबिंब के समान ही विकास देखा। गाजुवाका का २१ नवंबर, २००५ को ग्रेटर विशाखा नगरपालिका निगम में विलय कर दिया गया।.
टोखा सरस्वती
टोखा सरस्वती काठमांडू जिला में स्थित एक नगर है। इसका डाक पता ४४६०८ है। २०११ में हुई जन संख्या के अनुसार यहाँ ५१५२ लोग हैं।
सतनाम सिंह भमरा
सतनाम सिंह भमरा भारतीय मूल के पेशेवर बासकटबाल खिलाडी हैं जिनका अम्रीका की "राष्ट्रीय बासकटबाल असोसिएशन"(NBA) में 25 जून 2015 को चयन हुआ है। वह इस प्रतिष्ठ टीम में चुने जाने वाले पहले भारती खिलाडी हैं। उनका जन्म 10 दिसंबर 1995 को भारत के पंजाब राज्य के जिला बरनाला के बल्लो के गाँव में हुआ। श्री भमरा की उचाई 7 फुट 2 इंच है। उन्होंने 2010 में वो अम्रीका चले गए थे। 2014-15 में आई.एम्.जी. अकेडमी की तरफ से (IMG Academy) खेलते हुए 20 मिन्ट में प्रति गेम औसत 9.2 पॉइंट्स,8.4 रिबोंड 2.2 ब्लोक बनाए।
सतनाम सिंह भमरा का जन्म भारतीय पंजाब के बल्लो के गाँव के एक सिख परिवार में हुआ। उनके पिता श्री बलबीर सिंह 2 एकड़ जमीन वाले और आटा चक्की का काम करने वाले एक किसान हैं। भमरा के शरीर की तेजी से बढ़ रही लम्बाई को सरे गाँव ने भांप लिया था। 9 वर्ष की आयु में ही वो 6 फुट 2 इंच लम्बे हो गए थे। इसको देखते हुए परिवार ने उनको लुधिअना  की " लुधिअना बासकटबाल अकेडमी" में दाखिल करवा दिया था।
अप्रैल 2015 में भमरा 2015 ऐनबीए ड्राफ्ट (NBA Draft). के लिए चुन लिए गए जब उन्हें खेलने के लिए कोई और वजीफा प्राप्त नहीं था।  और इसके बाद वो ऐसी प्रतिष्ठ खेल संसथान में चयन प्राप्त करने वाले पाहिले भारतीय बन गए। जिन्होंने बिना किसी कालेज के या बिना विदेशी खिलाडी की पहिचान इस चयन में कामयाबी हासिल की।
उन्होंने [भारतीय राष्ट्रीय बासकटबाल टीम]] की 2011 फीबा चेम्पियनशिप ਅਤੇ 2013 फीबा एशियन चेम्पियनशिप में भारत का प्रतिनिधित्व किया।
हाइपरटेक्स्ट ट्रांसफर प्रोटोकॉल
हाइपरटेक्स्ट ट्रांसफर प्रोटोकॉल (http,एच टी टी पी) एक एप्लीकेशन प्रोटोकॉल है जो किसी जालस्थल के आगे (www. वर्ल्ड वाइडवेब) से आगे लगता है जिससे URL पता खुलता है अर्थात् कोई जालस्थल (वेबसाईट) खुलती है।  इसका संक्षिप्त नाम (HTTP) अर्थात् एच टी टी पी है। यह हमेशा किसी वेबपते के आगे ही लगता है उदाहरण के लिए [(https://web.archive.org/web/20080709093721/http://www.wikipedia.org/ https://web.archive.org/web/20080709093721/http://www.wikipedia.org/)]
आजकल के ब्राउजरों के युआरएल बक्से में किसी जाल स्थल का पता लिखने पर यह उसके आगे स्वतः लिखा मिलता है। http के ठीक पीछे हमेशा : ऐसा चिह्न और उसके बाद // ऐसी तिरछी लकीरें लगानी पड़ती है और इसके पश्चात वेबपता लिखना पड़ता है।
हाइपरटेक्स्ट ट्रांसफर प्रोटोकॉल का आविष्कार अथवा इसको पहली बार १९६५ में टेड नेल्सन ने प्रयोग किया था। इसका पहला डॉक्यूमेंट वर्ज़न http vo.9 सन् १९९१ में लाँच हुआ था।
शब्बीर अहलूवालिया
शब्बीर अहलूवालिया एक भारतीय अभिनेता हैं। इन्होंने अपने अभिनय सफर की शुरुआत 1999 में हिप हिप हुर्रे से की थी, पर इन्हें इनकी पहचान 2003 में कहीं तो होगा धारावाहिक से मिली। इसके बाद कई सारे धारावाहिकों और फिल्मों में काम करने के बाद 2014 से अब तक ज़ी टीवी के कुमकुम भाग्य धारावाहिक में एक रोकस्टार, अभिषेक प्रेम मेहरा का मुख्य किरदार निभा रहे हैं।
डीग महल
डीग महल एक महल है जो भरतपुर, राजस्थान से 32 किमी दूरी पर स्थित है। इसका निर्माण भरतपुर के शासक सूरज मल ने १७७२ में करवाया था। यह मुख्य रूप से भरतपुर के डीग क्षेत्र में स्थित है। डीग जाट राजा की राजधानी थी जो बाद भरतपुर में बदल दी गई थी।
तन्मय भट्ट
तन्मय भट्ट (जन्म: 23 जून 1987) भारतीय हास्यकलाकार, पटकथा लेखक, निर्देशक और 'ऑल इंडिया बकचोद' (ए.आई.बी.) नामक हास्य नाटिका के सह-संस्थापक हैं। भट्ट "कॉमेडी स्टोर मुम्बई" की पहली अखिल भारतीय "कॉमेडियन लाइन अप" में प्रदर्शित होने वाले पहले चार "कॉमेडियन" में से एक थे, और इसके तुरंत बाद उन्होंने "स्टैंड अप इवेंट" में नेपाल के "कॉमेडियन" के साथ काम किया।
2018 में, भट्ट टीवी पर प्रसारित एक "स्टैंड-अप कॉमेडी" प्रतियोगिता, कॉमिकस्तान में जज थे। हालांकि शो के अगले संस्करण में ए.आई.बी. से जुड़े विवाद के चलते उन्हें बदल दिया गया था। 2019 के मध्य में, उन्होंने यूट्यूब चैनल 'तन्मय भट' शुरू किया, जहां वे "व्लॉग", "कॉमेडी स्केच" और वीडियो निबंध डालते हैं। भट्ट ने कई "स्टैन्ड -अप कॉमेडी" "शोज" में काम किया है; वे वीर दास द्वारा स्थापित "वीयर्डएस कॉमेडी" का भी हिस्सा थे। लोकप्रिय शतरंज "स्ट्रीमर" और "कॉमेडियन" समय रैना ने उन्हें यूट्यूब स्ट्रीमिंग शुरू करने का मुख्य कारण बताया, जिसके कारण भारत में शतरंज "स्ट्रीमिंग" में भारी उछाल आया।
मुथप्पन मंदिर
मुथप्पन मंदिर अथवा परस्सीनिकडवु मुथप्पन केरल के कन्नूर जिले में तालीपरम्बा से लगभग 10 किलोमीटर दूर वलपत्तनम नदी के किनारे पर स्थित एक हिन्दू मंदिर है। मंदिर के प्रमुख देवता "श्री मुथप्पन" हैं, इन्हें "तिरुवप्पन" और "वेल्लत्तम" के पात्रों के रूप में दो अलग-अलग पात्रों से अभिव्यक्त किया जाता है। स्थानीय मान्यता के अनुसार इष्टदेव यहाँ के लोकदेवता हैं और ये वेदिक देव नहीं माने जाते लेकिन कुछ लोग इन्हें विष्णु अथवा शिव से भी जोड़ते हैं।
परस्सीनिकडवु, कन्नूर कस्बे से २२ किलोमीटर दूर है। कन्नूर नगरपालिका मंदिर का सबसे निकटतम सबसे बड़ा बस स्टैण्ड है।
सर कार्ल पॉपर
सर कार्ल पॉपर (28 जुलाई 1902 –17 सितंबर 1994) एक ऑस्ट्रियाई-ब्रिटिश दार्शनिक और प्रोफेसर थे। उन्हें बीसवीं सदी के महान विज्ञान के दार्शनिकों में गिना जाता है।
विश्व जनसंख्या दिवस
विश्व जनसंख्या दिवस हर वर्ष 11 जुलाई को मनाया जाने वाला कार्यक्रम है। इसका उद्देश्य जनसंख्या सम्बंधित समस्याओं पर वैश्विक चेतना जागृत करना है। यह आयोजन 1989 में संयुक्त राष्ट्र विकास कार्यक्रम की गवर्निंग काउंसिल द्वारा स्थापित किया गया था । यह 11 जुलाई 1987 को पांच बिलियन दिवस में सार्वजनिक हित से प्रेरित था, जिसकी अनुमानित तारीख जिस पर दुनिया की आबादी पांच अरब लोगों तक पहुंच गई थी। विश्व जनसंख्या दिवस का उद्देश्य विभिन्न जनसंख्या मुद्दों पर लोगों की जागरूकता बढ़ाना है जैसे कि परिवार नियोजन, लिंग समानता , गरीबी , मातृ स्वास्थ्य और मानव अधिकारों का महत्व।
अल्बर्ट हॉल संग्रहालय
अल्बर्ट हॉल संग्रहालय (अंग्रेजी :Albert Hall Museum) भारत के राजस्थान राज्य के जयपुर ज़िले में स्थित एक संग्रहालय है। यह राजस्थान का सबसे पुराना संग्रहालय है। यह संग्रहालय "राम निवास उद्यान" के बाहरी ओर सीटी वॉल के नये द्वार के सामने है। यह "भारत-अरबी शैली" में बनाई गयी एक बिल्डिंग है। इसकी डिजाइन सैमुअल स्विंटन जैकब ने की थी तथा यह पब्लिक संग्रहालय के रूप में 1887 में खुला था।
महाराजा राम सिंह चाहते थे कि इसको एक टाउन हॉल बनाया जाये परंतु "माधोसिंह 2" ने यह निर्णय लिया कि इसे जयपुर के लिए एक कला का संग्रहालय बनाया जाये और इसको राम निवास उद्यान का अंग माना जाता है।  यह "सरकारी केन्द्रीय संग्रहालय" के नाम से भी जाना जाता है। इस संग्रहालय में कई पुराने चित्र ,दरियाँ ,हाथी दाँत ,कीमती पत्थर ,धातु ,मूर्तियाँ रंगबिरंगी कई वस्तुएँ देखने को मिलती है।
इस संग्रहालय का नाम किंग एडवर्ड 7 ने दिया था जो 6 फ़रवरी 1876 को यहाँ आये थे।
सुन याओटिंग
[चित्र:
सुन याओटिंग राजशाही चीन के समय से आधूनिक काल तक जीवित रहने वाले अंतिम राजशाही हिजड़े थे।  सुन का प्ररंभिक जीवन दुःखों से भरा था। उनके गाँव के ज़मीनदान ने उनके खेतों पर ख़ब्ज़ा कर लिया था और उनके घर को जला दिया था। परिवार की स्थिति दयनीय थी। ऐसे में उनके पिता ने इस आशा में कि सुन यदि नपुंसक बना दिये जाते हैं तो उन्हे राज दरबार में राजपरिवार की महिलाओं और महल की देख-रेख का दायित्व प्राप्त होगा जिससे कि उनके पिता और भाई-बहन की पारिवारिक आर्थिक स्थिति ठीक होगी, सुन का अपने हाथों से बधियाकरण किया।
सुन के पिता ने नपुंसकीकरण की प्रक्रिया को सुन पर मिट्टी की दीवारों से बने एक घर में पूरा किया। उस समय उनकी आयु आठ वर्ष की थी। इस प्रक्रिया के समय कोई बेहोश करने की दवाई नहीं थी और केवल तेल में डूबे हुए काग़ज़ को पट्टी के तौर पर प्रयोग में लाया गया था। एक फटी-हुई रज़ाई को सुन के गुप्तांग के मुख्य भाग को अलग करने के बाद उसके अन्दर डाला गया था ताकि चोट के ठीक होते समय उसे बन्द होने से रोका जा सके।
सुन तीन दिन तक बेहोश रहे थे। वह दो महीने तक अपने पाँव पर चल नहीं सकते थे। जब वह चलने-फिरने के योग्य हुए, उन्हें पता चला कि जिस राजा की सेवा के लिए उन्हें अपनी पुरुष पहचान गँवानी पड़ी, उसके अधिकार उससे कुछ सप्ताह पूर्व छीन लिए गए थे।
चीन के नाम-मात्र राजा पू यी ने सुन याओटिंग को अपने महल में जगह दी। वह अभी एक अच्छे "कर्मचारी" के रूप में राज परिवार की महिलाओं की देख-रेख कर ही रहे थे की 1966-76 के बीच चीन में सांस्कृतिक क्रांति की लहर दौड़ी, जिसके चलते राजपरिवार के सदस्यों के रहे सहे अधिकार भी हटा दिए गए।
सिर्फ़ इतना ही नहीं, चीन में राजशाही दौर की हर बात को दंडनीय माना जाने लगा। चीन के राजशाही हिजड़ों के बारे में एक मान्यता थी कि यदि मृत्यु के समय उस व्यक्ति के शव के साथ उसके अलग किए गए गुप्तांग को सम्मिलित किया जाए तो अगले जन्म में वह व्यक्ति पुरुष के रूप में वापस आएगा।
सुन याओटिंग इस आशावादी मान्यता को भी पूरा करने से रहे क्योंकि सांस्कृतिक क्रांति से भयभीत होकर उनके परिवार वालों उनके गुप्तांग को भी नष्ट कर दिया था।
सांस्कृतिक क्रांति के बाद कई राजशाही हिजड़े भाग खड़े हुए, पर सुन याओटिंग अपने स्थान पर बना रहा। शुरू में उससे कड़ाई से निपटा गया, पर बाद में सरकार ने उसे छोड़ दिया। उस अपने जीवन के अंतिम समय बेजिंग के मन्दिर में गुज़ारे।
सुन याओटिंग 1996 में अपनी प्रकृतिक मौत मर गया था।
इतिहासकार जिया यिंगहुआ (Jia Yinghua) ने सुन याओटिंग के जीवन पर आधारित एक पुस्तक "The Last Eunuch of China" लिखी थी जो 2009 में प्रकाशित हुई। इसी पर आधारित एक फ़िल्म भी बनी।
ली लिन्यिंग
ली लिन्यिंग (; नवम्बर 12, 1848 - मार्च 4, 1911) चिंग राजवंश का एक राजशाही हिजड़ा था जो महारानी डोवागेर चिक्सी के शासन में सत्ता मुख्य केन्द्र बना। महारानी 1869 से 1908 तक सत्ता की मुख्य पात्र बनी हुई थी।
ली सर्वोच्च हिजड़े () के तौर पर कार्य सम्भाले हुई था। उसे 1908 में पद से हटाया था। ली राज दरबार में प्रमुख बना रहा। वह अन्य हिजड़ों की हरकतों पर नज़र रखने से लेकर महारानी से मिलने वालों को आज्ञा तक के मामलों में निर्णायक बना हुआ था। इन मामलों में काफ़ी खूस जुड़ी होती है और ली ने मौके का खूब फ़ायदा उठाया।
महाराजा गुआंग्शू को 1908 में ज़हर देकर मारा गया था। तब से इतिहासकार ली को महाराजा की हत्या का सबसे संदिग्ध व्यक्ति मानते हैं।
1991 की फ़िल्म "" जिसे तियान ज़ुआंगज़ुआंग ने निर्देशित किया, ली लिन्यिंग की झलक प्रस्तुत करती है। हाँग-काँग टीवीबी 2012 का नाटक "दी कॉन्फ़िडान्ट" भी ली लिन्यिंग के जीवन पर आधारित है।
माय फार्च्यून,चेन्नई
माय फार्च्यून, चेन्नई का एक पाँच सितारा सर्व सुख सुविधा संपन्न होटल हैं जो चेन्नई के कैथेड्रल मार्ग पर स्थित हैं। पहले ये होटल चोला शेरटन के नाम से जाना जाता था एवं ये आईटीसी समूह के ब्रांड "माय फार्च्यून" का पहला होटल है। माय फार्च्यून, चेन्नई को अपने बेहतरीन वातावरण प्रबन्धन प्रणाली के लिये आईएसओ 14001 प्रमाणपत्र दिया गया हैं। आईटीसी होटल लिमिटेड के द्वारा इस होटल को लाइसेंस प्रदान किया गया हैं।
माय फार्च्यून, होटल चेन्नई के मध्य में स्थित हैं एवं यहाँ से सभी महत्वपूर्ण जगहें बहुत नजदीक हैं। यह अमेरिकी दूतावास से 0.5 किलोमीटर की दूरी पर, मरीना बीच से करीब किलोमीटर की दूरी पर हैं। चेन्नई के अन्ना अंतर्राष्ट्रीय हवाई-अड्डा से यह करीब 15 किलोमीटर की दूरी पर हैं एवं चेन्नई सेंट्रल रेलवे स्टेशन से से यह करीब 8 किलोमीटर की दूरी पर हैं।
इस होटल का उद्घाटन 18 अक्टूबर 1975 को हुआ था एवं उस समय ये होटल चोला शेरटन के नाम से जाना जाता था। आईटीसी समूह ने इस होटल के द्वारा होटल व्यवसाय में प्रवेश किया था। 15 अक्टूबर 2011 को इस होटल का नाम बदल दिया गया एवं इसका नाम "माय फार्च्यून, चेन्नई" रखा गया। इसका स्वामित्व फार्च्यून पार्क होटल लिमिटेड के पास हैं, जो आईटीसी लिमिटेड की एक अनुषंगी कंपनी हैं। इस परिवर्तन के बाद भी यह होटल प्रथम श्रेणी का फुल सर्विस होटल बना हुआ हैं।
इस होटल में निम्नलिखित रेस्त्राँ हैं:
माय कैफ़े: यहाँ पर बहुत ही उम्दा किस्म का चीनी, उत्तर भारतीय एवं कॉन्टिनेंटल भोजन मिलता हैं।
अरदन ओवन: उत्तर भारतीय व्यंजनों के लिए प्रसिद्ध।
माय डेली : दक्षिण भारतीय व्यंजन एवं डेस्सर्ट्स (मिष्ठान) यहाँ पर मिलते हैं।
दुरन्ट्स बार : फिंगर फ़ूड के लिए प्रसिद्ध
इन होटलों की ग्राहक सेवा भी काफी बेहतरीन हैं एवं यहाँ स्वाद को लेकर कोई समझौता नहीं होता हैं।
यहाँ पर 90 कमरे हैं, एवं इनकी साज सज्जा काफी आकर्षक हैं। इस होटल के सजावट में पारम्परिक एवं नए तत्वों का समावेश किया गया हैं। यहाँ के प्रत्येक चीज़ों पर काफी बारीकी से ध्यान दिया गया हैं, चाहे वो रंग, रूपरेखा, साज सज्जा या फिर शैली ही क्यों न हो।
इन कमरों की साज सज्जा काफी आकर्षक हैं एवं यहाँ रुकने वालों का मन ये एक ही नजर में मोह लेते हैं। इन कमरों में निम्नलिखित सुविधाएँ उपलब्ध हैं :इन कमरों की भी साज सज्जा बेहद आकर्षक हैं एवं यहाँ पर निम्लिखित सुविधाएं उपलब्ध हैं।इन कमरों की "रूम सर्विस" काफी अच्छी हैं एवं यहाँ साफ़ सफाई का विशेष धयान रखा जाता हैं।
इस होटल में 3 मीटिंग हॉल हैं;ये सभी मीटिंग कमरे अत्याधुनिक सुविधाओं से सुसज्जित हैं एवं इनकी काफी मांग रहती हैं।
उम्मैद भवन पैलेस
उम्मैद भवन पैलेस राजस्थान के जोधपुर ज़िले में स्थित एक महल है। यह दुनिया के सबसे बड़े निजी महलों में से एक है। यह ताज होटल का ही एक अंग है। इसका नाम महाराजा उम्मैद सिंह के पौत्र ने दिया था जो वर्तमान में मालिक है। अभी वर्तमान समय में इस पैलेस में ३४७ कमरे है। इस उम्मैद भवन पैलेस को चित्तर पैलेस के नाम से भी पहले जाना जाता था जब इसका निर्माण कार्य चालू था।  यह पैलेस १९४३ में बनकर तैयार हुआ था।  उम्मेद भवन पैलेस के निर्माण का इतिहास एक संत द्वारा एक अभिशाप से जुड़ा है, जिन्होंने कहा था कि राठौड़ राजवंश के सुशासन के दौरान एक अकाल पड़ेगा। इस प्रकार, प्रताप सिंह के लगभग ५० साल के शासनकाल के अंत के बाद, जोधपुर को लगातार तीन वर्षों की अवधि के लिए १९२० के दशक में भीषण सूखे और अकाल का सामना करना पड़ा। इस कठिनाई का सामना करने वाले क्षेत्र के किसानों ने तत्कालीन महाराजा, उम्मेद सिंह, जो कि जोधपुर में मारवाड़ के ३७वें राठौड़ शासक थे, को कुछ रोजगार प्रदान करने के लिए मदद मांगी, ताकि वे कठोर परिस्थितियों से बच सकें। महाराजा ने किसानों की मदद करने के लिए एक भव्य महल बनाने का फैसला किया। उन्होंने महल के लिए योजना तैयार करने के लिए वास्तुकार के रूप में हेनरी वॉन लानचेस्टर को उत्तरदायित्व दिया; लैंचेस्टर एड्विन लुटियंस के समकालीन थे, जिन्होंने नई दिल्ली सरकार के परिसर की इमारतों की योजना बनाई थी। लैंचेस्टर ने गुंबदों और स्तंभों के विशेषताओं को अपनाकर नई दिल्ली भवन परिसर की तर्ज पर उम्मेद पैलेस का निर्माण किया। महल को पश्चिमी प्रौद्योगिकी और भारतीय वास्तुकला के समायोजन के रूप में डिजाइन किया गया था।
पैलेस रोड जोधपुर में स्थित उम्मैद भवन पैलेस से मेहरानगढ़ दुर्ग से ६.५ किमी और जसवंत थड़ा की समाधि से ६ किमी दूर है। यहाँ से अन्य पर्यटन स्थल भी काफी नजदीक हैं।वर्तमान में उम्मैद भवन पैलेस के मालिक गज सिंह है।  इस पैलेस के तीन भाग है , एक लग्ज़री ताज होटल जो (१९७२) से है ,एक शाही परिवार के लिए तथा एक संग्रहालय है। संग्रहालय के खुलने का समय सुबह ९ बजे से शाम ५ तक। यहाँ एक दीर्घा भी है जहाँ पर कई चीजें देखने को मिलती है।
घंटा घर (जोधपुर)
घंटा घर (अंग्रेजी :Ghanta Ghar) जिसे क्लॉक टावर (Clock tower) के नाम से भी जाना जाता है। यह राजस्थान राज्य के जोधपुर ज़िले में स्थित है। इसका निर्माण जोधपुर के "सरदार सिंह" ने करवाया था।
पहले लोग घंटाघर के ऊपर नही जा सकते थे लेकिन अब मात्र १० रुपय के टिकिट से आप घंटाघर के ऊपर जाकर वहाँ से बाज़ार, शहर, मेहरानगड़ क़िले को अच्छे से देख सकते है साथ ही वहाँ की घड़ी कैसे काम करती है जान सकते है।
स्वामी रामानंद तीर्थ मराठवाड़ा विश्वविद्यालय
स्वामी रामानन्द तीर्थ मराठवाड़ा विश्वविद्यालय (मराठी : स्वामी रामानन्द तीर्थ मराठवाडा विद्यापीठ) महाराष्ट्र के नान्देड़ में स्थित है। इसकी स्थापना १९९४ में की गयी थी।
अर्जित तनेजा
अर्जित तनेजा एक भारतीय अभिनेता हैं। यह एमटीवी के स्प्लीट्सवैल्ला में प्रतिभागी थे और चैनल वी में दी सिरियल और बड़े अच्छे लगते हैं में कार्य कर चुके हैं। यह कुमकुम भाग्य में पूरब खन्ना का किरदार निभा रहे हैं।
अंकित मोहन
अंकित मोहन एक भारतीय अभिनेता हैं। यह एमटीवी रोड़िएस, नमक हराम, बसेरा, शोभा सोमनाथ की, तेरी मेरी लव स्टोरी, घर आजा परदेशी, महाभारत और कुमकुम भाग्य में अभिनय कर चुके हैं।
वृत्ति (बहुविकल्पी)
'वृत्ति' से निम्नलिखित का बोध होता है-
वृत्ति (योग)
वृत्ति, योग से सम्बन्धित एक शब्द है जिसका शाब्दिक अर्थ 'भँवर' है। योगसूत्र में ऋषि पतंजलि ने आरम्भ में ही कहा है - "योगः चित्तवृत्ति नोरोधः" "वृत्ति" शब्द का सामान्य अर्थ होता है-व्यवहार सामान्य रूप से किया गया व्यवहार ही 'वृत्ति' कहलाता है।
फिट्सूत्र
फिट्सूत्रों संख्या में 87 हैं और चार पादों (अध्यायों) में विभक्त हैं - अन्तोदात्त, आद्युदात्त, द्वितीयोदात्त, पर्यायोदात्त। 'फिट्' का शब्दशः अर्थ है - 'प्रातिपदिक'। इन सूत्रों में शब्दों के स्वर संचार पर विचार है। प्रतिपदिकों के लिए नैसर्गिक क्रम से उपयोजित 'उदात्त', 'अनुदात्त', एवं 'स्वरित' स्वरों की जानकारी प्रदान करने के लिए इन सूत्रों की रचना की गयी है। पाणिनीय व्याकरण सम्प्रदाय में फिट् का अपना महत्व है।
विद्वानों के अनुसार फिट् सूत्रों के प्रवक्ता आचार्य शन्तनु हैं। शन्तनु–प्रणीत होने से ही ये सूत्र 'शान्तनव' नाम से प्रख्यात हैं। शन्तनु आचार्य द्वारा प्रणीत इन सूत्रों को पाणिनीय सम्प्रदाय भी अपने शास्त्र का उपादेय अंग मानता है।
जग मंदिर
जग मन्दिर राजस्थान के उदयपुर जिले में स्थित एक राजमहल है। यह एक द्वीप के किनारे पिछोला झील के किनारे पर बनाया गया है। यह "लेक गार्डन पैलेस" के नाम से भी जाना जाता है।  इस निर्माण कार्य [करणसिंह] ने शुरू करवाया था ( और इसका पूर्ण कार्य महाराणा जगतसिंह ने (1628-1652) में करवाया। इस कारण इस पैलेस का नाम जगत मंदिर या जग मंदिर है।
भिलाई प्रौद्योगिकी संस्थान
भिलाई प्रौद्योगिकी संस्थान (The Bhilai Institute of Technology (BIT) दुर्ग में स्थित इंजीनियरी महाविद्यालय है। यह मध्य भारत का प्रथम स्ववित्तपोषित इंजीनियरी महाविद्यालय है। इसकी स्थापना १९८६ में की गयी थी।
बानरहाट
बानरहाट (Banarhat) भारत के पश्चिम बंगाल राज्य के जलपाईगुड़ी ज़िले में स्थित एक शहर है।
बानरहाट कस्बे के आसपास 23 चाय बगान हैं। यह सिलीगुड़ी से 72 किमी तथा जलपाईगुड़ी से 65 किमी की दूरी पर स्थित है। यहाँ पर मूल निवासियों के साथ-साथ चाय बगानों के श्रमिक, मारवाड़ी, असमी, बंगाली, ओडिया, नेपाली आदि विभिन्न संस्कृतियों के लोग वास करते हैं। यह कस्बा राष्ट्रीय राजमार्ग 17 पर स्थित है।
प्रेम चंद पाण्डेय
डॉ॰ प्रेम चंद पाण्डेय भारतीय वैज्ञानिक और शिक्षाविद हैं। वे राष्ट्रीय अंटार्कटिक एवं समुद्री अनुसंधान केंद्र के संस्थापक निदेशक है और वर्तमान में भारतीय प्रौद्योगिकी संस्थान खड़गपुर में आचार्य के पद पर कार्यरत हैं। पाण्डेय भारतीय विज्ञान के सर्वोच्च पुरस्कार, शांतिस्वरूप भटनागर पुरस्कार से सम्मानित हैं। उन्होने सुदूर संवेदन, उपग्रह महासागरीय विज्ञान, वायुमण्डलीय विज्ञान, अंटार्कटिक और जलवायु परिवर्तन के क्षेत्र में कार्य किया है।
प्रेम चंद पाण्डेय का जन्म १० अगस्त, १९४५ को उत्तर प्रदेश के आजमगढ़ के रामापुर गाँव में हुआ था। वे इलाहाबाद विश्वविद्यालय से क्रमशः विज्ञान, भौतिकी में स्नातक और परास्नातक हैं तथा यही से विज्ञान (इलक्ट्रोनिक्स भौतिकी में सूक्ष्म तरंग) में शोध भी किये है। भारतीय अंतरिक्ष अनुसंधान संगठन (इसरो) के अंतरिक्ष अनुप्रयोग केंद्र, अहमदाबाद में ये वरिष्ठ वैज्ञानिक पद पर कार्य कर चुके हैं और ये यहां के मौसमविज्ञान और महासागरीय विभाग के संस्थापक विभाग प्रमुख भी रहे हैं। । प्रोफेसर मुरली मनोहर जोशी द्वारा 2000 में श्रीगणेशित किये जाने के बाद केदारेश्वर(के.) बनर्जी वायुमंडलीय एवम महासागर अध्ययन केंद्र, इलाहाबाद विश्वविद्यालय को प्रारंभिक दिनों की अनुसंधान परियोजना अन्तर्गत कार्यरत प्रारंभिक अवस्था से लेकर 2009 में स्थाई शिक्षकों की नियुक्ति के साथ इलाहाबाद विश्विद्यालय का पूर्णतः स्थाई केंद्र हो जाने तक इसकी पूर्ण स्थापना प्रोफेसर प्रेमचंद पाण्डेय द्वारा ही की गयी। इसके अलावा भारतीय प्रौद्योगिकी संस्थान खड़गपुर के महासागर नदी वायुमंडल एवं भूमि केंद्र में 2005 से 2007 अतिथि आचार्य तथा 2007 से 31 अगस्त 2011 तक इमेरिटस आचार्य रहे व् भारतीय प्रौद्योगिकी संस्थान भुवनेश्वर के भूमि महासागर व् जलवायु विज्ञान विद्यापीठ में सितम्बर, 2011 से 19 नवम्बर 2017 तक इमेरिटस आचार्य रहे तथा इनकी स्थापना में इनकी प्रमुख भूमिका रही है जो इनके भारत में महासागर, नदी, वायुमंडल, पृथ्वी, अंतरिक्ष विज्ञान और जलवायु विज्ञान क्षेत्र में अमूल्य योगदान को प्रमाणित करता है। पाण्डेय 20 नवम्बर 2017 को पुनः आई आई टी खडगपुर के महासागर नदी भूमि व वायुमण्डल केन्द्र मे अतिथि आचार्य नियुक्त हुये|
मधुरिमा तुली
मधुरिमा तुली या मधुरिमा तुल्ली () एक भारतीय फिल्म अभिनेत्री हैं। यह हिन्दी के साथ साथ कन्नड़ और तेलुगू फिल्मों में भी कार्य कर चुकी हैं। अभिनेत्री मधुरिमा तुली चंद्रकांता में शीर्षक भूमिका में नजर आएंगी।
कोबो ई रीडर
कोबो ई कॉर्परेशन द्वारा कोबो ई रीडर का उत्पादन किया जाता है। मूल अवतरण मई २०१० में बाजार में उतरा गया था बाद में जापानी समूह रकूटें द्वारा इसे खरीद लिया गया। अन्य ई रीडरों के सामान ही कोबो में भी इलेक्ट्रॉनिक इंक स्क्रीन का उपयोग किया जाता है। इसका एल सी डी अवतरण वर्ष २०१० -१३ में लाया गया।
सभी कोबो ई -रीडर एक विशिष्ट पेज गणना प्रणाली पर आधारित है ,जो अध्याय के पेजों का अलग-अलग विवरण रखती है।
एंट्री लेवल का ई-रीडर है, जिसमें ६ इंच की स्क्रीन है और यह पर्ल ई-इंक टचस्क्रीन पर काम करता है। स्लीक बॉडी और १८५ ग्राम वजन के साथ इसमें एक महीने की बैटरी लाइफ है। २ जीबी के संग्रहण में करीब १००० किताबें सुरक्षित कर सकते हैं। मैंमरी को ३२ जीबी तक बढ़ाने की सुविधा है।
इस वक्त दुनिया की सबसे बेहतरीन ई-रीडर डिवाइस है, जिस पर १४४०x१०८० पिक्सल्स का रेजॉलूशन मिलता है, जो किसी भी और रीडर से सबसे ज्यादा है। इसमें चार जीबी इनबिल्ट स्टॉरेज और ६.८ इंच की स्क्रीन है। इसकी बैटरी दो महीने तक चल सकती है। एमाज़ॉन.कॉम की किंडल फायर एचडी के जवाब में कोबो ने भी अपनी टैबलेट और रीडिंग डिवाइस का कॉम्बो उतारा है। यह है कोबो आर्क, जो ऐंड्रॉयड 4.1 पर ऑपरेट होता है। इसमें 10 घंटे की बैटरी लाइफ है। 1.5 जीबी ड्यूल कोर प्रोसेसर है। 16/32/64 जीबी मेमरी ऑप्शन हैं। 7 इंच स्क्रीन है और यह गूगल प्ले से कनेक्टेड है। इसका ये सभी केवल वाई-फाई डिवाइस हैं।
कोबो पर हिंदी फॉन्ट के लिए पब्लिशर्स से बातचीत चल रही है, इसमें कामयाबी मिलने की संभावना है। अभी कोबो पर ४० लाख से ज्यादा किताबें हैं, शामिल हैं। गौरतलब है कि अमेजन ने कुछ अर्सा पहले ही भारत में अपने किंडल ई-रीडर पेश किए हैं।
किंडल ई-रीडर
किंडल ई - रीडर२००७ में अमेज़न.कॉम द्वारा अभिकल्पित है और उसी के द्वारा बेचा जाता है। किंडल उपकरण उपयोगकर्ता को क्रय करने ,डाउनलोड करने ,ब्राउज़ करने के साथ-साथ पढ़ने की सुविधा भी उपलब्ध कराता है। मूल रूप से ई इंक इलेक्ट्रॉनिक स्क्रीन के साथ अब यह उपकरण एंड्रॉइड आधारित एल॰सी॰डी॰ स्क्रीन के साथ भी उपलब्ध है। यह डिवाइस Amazon.com द्वारा विकसित किया गया है। यह यन्त्र ६,०००,००० से भी ज्यादा किताब  उपलब्ध कराता है।
2004 में, अमेज़ॅन जेफ बेजोस के संस्थापक और सी॰ई॰ओ॰ ने अपने कर्मचारियों को अमेज़ॅन के प्रतिस्पर्धियों से पहले दुनिया का सबसे अच्छा ई-रीडर बनाने का काम सौंपा। अमेज़ॅन ने मूल रूप से इस ई-पाठक के लिए कोड नाम फियोना का उपयोग किया था। किंडल नाम ब्रांडिंग सलाहकार माइकल क्रोनन और करेन हिबिमा द्वारा तैयार किया गया था। लैब 126 ने उन्हें उत्पाद का नाम देने के लिए कहा, इसलिए क्रोनन और हिब्मा ने किंडल का सुझाव दिया, जिसका अर्थ है आग लगाना।
किंडल हार्डवेयर 2007 में पेश किए गए मूल किंडल और 2009 में पेश की गई किंडल डीएक्स (बड़ी स्क्रीन वाले) से विकसित हुआ है। इस श्रेणी में कीबोर्ड (किंडल की-बोर्ड) वाले डिवाइस, टच-संवेदनशील, हल्के उच्च-रिज़ॉल्यूशन स्क्रीन (किंडल पेपरवाइट) वाले डिवाइस, किंडल ऐप (किंडल फायर) वाले टैबलेट और टच-संवेदनशील स्क्रीन वाले कम-मूल्य वाले डिवाइस शामिल हैं (किंडल 7)।
नबकलेबर २०१५
नबकलेबर २०१५, नवकलेवर (ओडिया : ନବକଳେବର, संस्कृत : नवकलेवर) के प्राचीन अनुष्ठान का उत्सव है  यह अधिकांश जगन्नाथ मंदिर के  साथ जुड़ा हुआ है।  भगवान जगन्नाथ , बलभद्र , सुभद्रा और सुदर्शन की पुराने मूर्तियों की प्रतिमाओं का एक नया सेट द्वारा प्रतिस्थापित किया जाता है ; ऐसे अंतिम  त्योहार 1996 में आयोजित किया गया था।  यह त्योहार  की अवधि ज्योतिष ग्रहों की स्थिति के अनुरूप हिंदू कैलेंडर के अनुसार चुना जाता है।   त्योहार के दौरान क्ई अनुसूचियां शामिल है, और यह बनजाग यात्रा के साथ २३ मार्च से शुरू होता है (नीम के पेड़ को चुनने के लिए खोज की एक प्रक्रिया) और रथयात्रा के साथ समाप्त होगा।  ५० लाख से अधिक श्रद्धालुओं जगन्नाथ मंदिर , पुरी,उड़ीसा के मंदिर परिसर के आसपास आयोजित इन अनुष्ठानों में भाग लेने की उम्मीद।मूर्तियों चित्रित करने के बाद देवी-देवताओं की पलकें औपचारिक रूप से "नेत्रउत्सव" अर्थ " आँखों के उद्घाटन " के रूप में जाना जाता है। यह  मंदिर के ब्राह्मण पुजारियों द्वारा विशेष रूप से "अंतिम जीवन - प्रदान अनुष्ठान" किया जाता है।  इस शाल यह १६ जुलाई २०१५ पर किया जाना निर्धारित है। जीवन - प्रदान अनुष्ठान के बाद जनता के द्वारा, देखने के लिए एक जुलूस के रूप में लिया जाता है जिसे "नव जोबन वेश" कहा जाता है।
सुनाबेश (हिन्दी, सोना वेश) देवताओं को स्वर्ण आभूषणों के साथ सजाया देखा जाएगा। सिंहद्वार तक पहुँच जाने रथ यात्रा के तीसरे दिन आयोजित किया जाता है।  यह २७ जुलाई को आयोजित होने वाली है। सोने के गहने राजा कपिलेन्द्र देव द्वारा जगन्नाथ मन्दिर में दान किया हुआ है, कहा गया है। प्रारंभ में, गहनों के २०८ किलो वजन १३५ डिजाइन के शामिल थे, लेकिन अब केवल २०-३० डिजाइन देवताओं को सजाने के लिए इस्तेमाल किया जाता है।
पर्ल वी पूरी
पर्ल वी पूरी एक भारतीय अभिनेता हैं। यह स्टार प्लस के धारावाहिक फिर भी ना माने... बद्तमीज़ दिल में मुख्य भूमिका निभा रहे हैं।
इनका जन्म आगरा, उत्तर प्रदेश में हुआ। इनके पिता चाहते थे की यह उनका पारिवारिक व्यवसाय में उनका साथ दें। लेकिन पर्ल वी पूरी उनके इच्छा के विरुद्ध अभिनय करने लिए मुंबई आ गए। इसके बाद उन्हें स्टार प्लस के धारावाहिक फिर भी ना माने... बद्तमीज़ दिल के लिए मुख्य किरदार के लिए चुना गया।
संतान-हत्या
संतान-हत्या (अंग्रेज़ी:Filicide) उस अपराध को कहते हैं जिसके अंतरगत माता-पिता जान बूझकर अपनी ही संतान की हत्या करते हैं। 1999 में संयुक्त राज्य अमेरिका में किए गए शोध के अनुसार 1976 और 1997 के बीच माएँ बचपन में मरने वाले अधिकांश बच्चों की मृत्यु के ज़िम्मेदार थीं। इसके विपरीत 8 साल या उसके आगे आयु के बच्चों की हत्या के पीछे अधिकतर पिताओं का हाथ रहा है। इसके अतिरिक्त माओं द्वारा हत्या के शिकार (माओं की पुत्र-हत्या) 52% लड़के थे जबकि पिताओं के द्वारा हत्या के शिकार (पिताओं की पुत्र-हत्या) 57% लड़के थे। कुल मिलाकर माँ-बाप पाँच से कम उम्र के 61% बच्चों की हत्या के दोषी पाए गए हैं।
कभी-कभी, इन मामलों में हत्या-आत्महत्या दोनों मामलों की तालमेल पाई जाती है। सरकारी आँकड़ों के अनुसार अमरीका में प्रति वर्ष 450 बच्चों को उनही के माँ-बाप बड़ी ही निर्मम हत्या कर देते हैं।गैर-पारिवारिक हत्याओं की शब्दावली:
इसके अतिरिक्त, बालकों के प्रति क्रूरूरता और बाल-हत्या भी प्रचलित हैं।